Cerambícidos

Os **cerambícidos** (**Cerambycidae**) son escaravellos que constitúen unha familia cosmopolita de coleópteros, caracterizados polas súas antenas extremadamente longas (parecen "cornos"), que a miúdo son tan longas ou máis que todo o corpo do animal. Porén, hai tamén varios membros da familia nos que as antenas son bastante curtas (por exemplo, *Neandra brunnea*) e esas especies son difíciles de distinguir dos escaravellos da familia dos crisomélidos. É unha familia grande, cunhas 26.000 especies descritas, algo máis da metade do hemisferio oriental. Varias especies son graves pragas agrícolas. As larvas, perforan a madeira, e causan grandes danos a árbores vivas e a madeira non tratada (ou, ocasionalmente, á madeira de edificios construídos; o *Hylotrupes bajulus* é un especial problema dentro das casas). Varias especies imitan formigas, abellas e avespas, aínda que a maioría das especies están coloreadas cripticamente. O raro escaravello titán (*Titanus giganteus*) do nordeste de Suramérica considérase a miúdo o maior insecto (aínda que non o máis pesado nin o máis longo se incluímos as patas), cunha lonxitude corporal máxima rexistrada de 16,7&nbsp;cm.

O nome científico da familia procede do personaxe Cerambos da mitoloxía grega: despois dunha discusión coas ninfas, o pastor e cantor Cerambos foi transformado nun gran escaravello con cornos.

## Clasificación 
[miniatura|upright|*[Amphirhoe decora*]]
Como ocorre en moitas familias extensas de seres vivos, tamén nos cerambícidos diferentes autores recoñeceron distintas subfamilias, ou separan subfamilias para convertelas en familias (por exemplo, Disteniidae, Oxypeltidae e Vesperidae); polo que hai certa inestabilidade e controversia sobre a clasificación interna dos Cerambycidae. Hai poucas características definitorias para o grupo no seu conxunto, polo menos para os adultos, xa que ocasionalmente hai especies ou grupos de especies que poden carecer dunha determinada característica presente nos demais; a familia e os seus parentes próximos, por tanto, constitúen un grupo taxonomicamente difícil e as relacións entre as diversas liñaxes aínda non se comprenden ben.
[miniatura|*[Rhagium mordax*]]
[miniatura|*[Anoplophora chinensis*]]

### Subfamilias 
As dez subfamilias son:
* Anoplodermatinae Guérin-Méneville, 1840
* Apatophyseinae Lacordaire, 1869
* Cerambycinae Latreille, 1802
* Dorcasominae Lacordaire, 1869
* Lamiinae Latreille, 1825
* Lepturinae Latreille, 1802
* Necydalinae Latreille, 1825
* Parandrinae Blanchard, 1845
* Prioninae Latreille, 1802
* Spondylidinae Audinet-Serville, 1832

## Galería 

Rosalia_bateshi.jpg|*Rosalia batesi*
Strangalia_quadrifasciata_8527_heller.jpg|*Leptura quadrifasciata*
Longhorn Parandra brunnea 1.jpg|*Archandra brunnea*
Clyte bélier - MHNT - Vue dorsale.jpg|*Clytus arietis*
Strangalia_melanura_-_side_(aka).jpg|*Stenurella melanura*
Paraglenea_fortunei-01.jpg|*Paraglenea fortunei*
Titanus giganteus MHNT dos.jpg|*Titanus.giganteus*, o insecto máis grande

## Notas 
## Véxase tamén 
### Bibliografía 
* Monné, Miguel A. & Hovore, Frank T. (2005) Electronic Checklist of the Cerambycidae of the Western Hemisphere. PDFCerambycids.com

### Ligazóns externas 
* Gallery Foto de cerambícidos de todo o mundo
* Fotos de cerambícidos da rexión Paleártica occidental
* CDFA Cerambycidae do Novo Mundo
* Cerambycidae da Güiana Francesa
* Museo Nacional, Río de Xaneiro, Brasil Imaxes de holotipos
* *Iberodorcadion* Coleoptera, Cerambycidae, Dorcadion - RedIRIS
* VIDEOS - Lonxicornes (Dorcadion, Cerambycidae, Coleoptera) 
* Cerambycidae de Borneo pdf
* BugGuide.net - (Cerambycidae)
* *Anoplophora chinensis* na páxina da Universidade da Florida / Institute of Food and Agricultural Sciences
* Coleoptera: Cerambycidae, Universidade de Florida, Dept. de Entomoloxía e Nematoloxía
* Escaravellos que perforan a madeira do mundo